Yhdysvallat osoittaa strategisilla pommikoneilla kaapin paikkaa Venäjälle.

Lentokonebongarit ovat olleet viikon ajan kuin tulisilla hiilillä. Euroopan taivaalla on nähty poikkeuksellisen paljon amerikkalaisia raskaita B-52 Stratofortress –pommikoneita.

Konetyyppi on kylmän sodan aikainen työjuhta, joka rakennettiin 1950-luvulla kuljettamaan ydinpommeja. Sen jälkeen se on modernisoitu moneen otteeseen, ja sille on suunniteltu elinkaarta vielä jopa kymmeniksi vuosiksi eteenpäin.